
RAPORT DE SPECIALITATE
Autorităţile locale trebuie să îşi asume rolul de a asigura protecţia socială a tuturor membrilor comunităţii, prin măsuri de prevenire a excluziunii sociale, în baza principiilor generale pe care se întemeiază sistemul de asistenţă socială, universalitatea, respectarea demnităţii umane, solidaritatea socială, parteneriatul, subsidiaritatea, participarea beneficiarilor, transparenţă şi nediscriminarea.
  Luând în considerare prevederile Legii nr.292/2011 a asistenței sociale, cu modificările și completările ulterioare, potrivit cărora autoritățile administrației publice locale intervin pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților, astfel încât Direcția de Asistență Socială Drobeta Turnu Severin are un rol activ în procesul de integrare socială, prin asigurarea interacțiunii dintre individ sau grup și mediul social, în vederea realizării unui echilibru funcțional al părților.
               În structura Serviciului Protecția Persoanelor Vârstnice din cadrul Direcției de Asistență Socială Drobeta Turnu Severin, își desfășoară activitatea asistenții medicalii comunitari și mediatori sanitari în conformitate cu prevederile HCL nr.245/2025 privind aprobarea modificării organigramei și a ștatelor de funcții publice și funcții în regim contractual din cadrul Direcției de Asistență Socială Drobeta Turnu Severin.
    Principalele atribuții ale asistenților medicali comunitari și mediatorilor sanitari constau în identificarea persoanelor și a grupurilor vulnerabile din punct de vedere medical, social sau al sărăciei, respectiv a factorilor de risc pentru sănătatea acestora și evaluarea, respectiv determinarea nevoilor de servicii de sănătate ale acestora, organizarea unor activități de stimulare a măsurilor de promovare a sănătății care să contribuie la creșterea accesului populației, în special al persoanelor aparținând grupurilor vulnerabile, la servicii de sănătate publică, precum și desfășurarea de programe și acțiuni destinate protejării sănătății, promovării sănătății și în directă legătură cu determinanți ai stării de sănătate, respectiv stil de viață, condiții de mediu fizic și social, acces la servicii de sănătate și efectuarea de activități de educație pentru sănătate în vederea adoptării unui stil de viață sănătos.
           Potrivit prevederilor art.7 lit.„e” și art.8 lit.„a”, din H. G. nr.324/2019 pentru aprobarea Normelor privind organizarea, funcționarea și finanțarea activității de asistență medicală comunitară, cu modificările și completările ulterioare, conform cărora autorităților executive de la nivelul unităților administrativ-teritoriale „elaborează planul anual de asistenlă medicală comunitară la nivelul unităților administrativ-teritoriale respective, parte a strategiei privind dezvoltarea economică, socială și de mediu ”, direcțiile de sănătate publică județene au atribuții cu privire la avizarea planului anual de asistență medicală comunitară elaborat de unitățile administrativ-teritoriale în conformitate cu indicatorii de monitorizare stabiliți.
[bookmark: _Hlk222230047][bookmark: _Hlk222306710]Având în vedere că Planul de acțiune privind dezvoltarea/îmbunătățirea activității de asistență medicală comunitară pe anul 2026 a fost avizat de către Direcția de Sănătate Publică Mehedinți sub nr. 577/1910/02.02.2026, precum și prevederile O.U.G. nr. 18/2017, Legea nr. 292/2011 și H.G. nr. 324/2019, cu modificările și completările ulterioare, propunem spre dezbatere și aprobare Consiliului Local al municipiului Drobeta Turnu Severin, adoptarea unei hotărâri privind aprobarea Planului de acțiune privind dezvoltarea/îmbunătățirea activității de asistență medicală comunitară pe anul 2026.

